Diari Oficial de la Generalitat Valenciana


Sumari del DOGV 3604, del 14-10-1999 (1999/8666)

ACORD de 5 d'octubre de 1999, del Govern Valencià, constituït en Junta General d'Accionistes, amb caràcter d'universal, de la mercantil Ciutat de les Arts i de les Ciències, SA, pel qual es redenomina en euros l'actual capital social, s'amplia aquest i es modifiquen els seus estatuts.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3604

Data del DOGV
:   14-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8666


Data del document
:   05-10-1999

Organisme emissor
:   Ciutat de les Arts i de les Ciències, SAU

Tipus de document
:   Acord

Descriptors 

:   * Ciutat de les Arts i de les Ciències, SAU
    * legislació
    * capital social
    * reglament intern
    * empresa pública

ACORD de 5 d'octubre de 1999, del Govern Valencià, constituït en Junta General d'Accionistes, amb caràcter d'universal, de la mercantil Ciutat de les Arts i de les Ciències, SA, pel qual es redenomina en euros l'actual capital social, s'amplia aquest i es modifiquen els seus estatuts. [1999/M8666]
  
El Govern Valencià, en la reunió del dia 5 d'octubre de 1999, adoptà l'acord següent:
  
El Decret Legislatiu 1.564/1989, de 22 de desembre, pel qual s'aprova el Text Refós de la Llei de Societats Anònimes, estableix, en els articles 144 i 152, que tant la modificació dels estatuts com l'ampliació de capital correspon acordar-la a la Junta General d'Accionistes.
  
La Generalitat Valenciana és l'únic soci de la mercantil Ciutat de les Arts i de les Ciències, SA, per això correspon al Govern Valencià, constituït en Junta General Universal d'Accionistes, tant l'adopció de l'acord de modificació dels estatuts de la societat, com l'ampliació del seu capital social, d'acord amb el que estableixen els estatuts de la societat aprovats pel Decret 225/1991, de 9 de desembre, del Govern Valencià.
  
Per tot això, el Govern Valencià, reunit a València el dia 5 d'octubre de 1999, com a Junta General d'Accionistes, amb caràcter d'universal, de la mercantil Ciutat de les Arts i de les Ciències, SA, accepta els següents punts de l'ordre del dia de la sessió:
  
Primer
  
Acordar la redenominació en euros de l'actual capital social de la mercantil, en els termes previstos en la Llei Orgànica 10/1998 i la Llei 46/1998, de 17 de desembre, i fixar-lo en vuit milions set-cents catorze mil sis-cents setanta-cinc euros cinquanta un cèntims (8.714.675,51 euros), dividit en 2.900 accions de 3.005,06 euros de valor nominal.
  
Segon
  
Acordar l'ampliació del capital social de la mercantil en dos milions vuit-cents vuitanta-cinc mil tres-cents vint-i-sis euros (2.885.326 euros), mitjançant l'elevació del valor nominal de les accions ja existents a 4.000 euros.
  
Tercer
  
Acordar la modificació de l'article 7 dels Estatuts Socials, fixant el capital social en onze milions sis-cents mil euros, dividit en 2.900 accions nominatives, de 4.000 euros de valor nominal cadascuna d'elles.
  
Quart
  
Autoritzar el president del Consell d'Administració, per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
Cinqué
  
Autoritzar el secretari del Consell d'Administració de la Ciutat de les Arts i de les Ciències, SA, per a certificar el contingut de l'acta de la present Junta General Universal d'Accionistes i els acords que s'hi han pres.
  
Es troben presents tots els socis de la societat, ja que en tractar-se d'una empresa pública de la Generalitat Valenciana, aquesta n'és el soci únic i en haver prestat consentiment previ d'acord amb el que disposa l'article 152.2 de la Llei de Societats Anònimes.
  
Després de la deliberació oportuna i en no haver-hi intervencions la constància de les quals se sol·licita, el Govern Valencià, en qualitat de Junta General d'Accionistes, amb caràcter d'universal, per unanimitat
  
ACORDA
  
Primer
  
Redenominar en euros l'actual capital social de la mercantil, en els termes previstos en la Llei Orgànica 10/1998 i la Llei 46/1998, de 17 de desembre, que queda fixat en vuit milions set-cents catorze mil sis-cents setanta-cinc euros cinquanta un cèntims (8.714.675,51 euros), dividit en 2.900 accions de 3.005,06 euros de valor nominal cadascuna d'elles.
  
Segon
  
Ampliar el capital social en dos milions vuit-cents vuitanta-cinc mil tres-cents vint-i-sis euros (2.885.326 euros), mitjançant l'elevació del valor nominal de les accions ja existents a 4.000 euros, i el seu desemborsament íntegre serà realitzat per l'únic soci de la societat, mitjançant aportacions dineràries en efectiu.
  
Tercer
  
Modificar l'article 7 dels Estatuts Socials, elevant el capital social en igual quantitat a la de l'ampliació de capital acordada. La nova redacció de l'article 7 dels estatuts socials serà la següent:
  
«Article 7
  
El capital social es fixa en onze milions sis-cents mil euros (49.215.980 euros), dividit en 2.900 accions nominatives, numerades correlativament de l'u al dos mil nou-cents, de 4.000 euros de valor nominal cadascuna d'elles, íntegrament subscrites i desemborsades.
  
En representació d'aquestes accions s'emetrà un títol múltiple.»
  
Quart
  
Autoritzar el president del Consell d'Administració per a realitzar els actes necessaris per a l'execució del que s'ha acordat en la present sessió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
Cinqué
  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i dels acords que s'hi han pres.
  
Acords aquests que es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General Universal d'Accionistes de la mercantil Ciutat de les Arts i de les Ciències, SA.
  
València, 5 d'octubre de 1999
  
El conseller secretari del Govern Valencià,